લોકોને પરવડે તેવી યોજનાઓ સરકાર અમલમાં મુકી રહી છે. મધ્યમ વર્ગ મકાન માટે રૂ.૧૫ લાખની લોન લેશે તો સરકાર રૂ.૪ લાખથી વધુની સબસીડી આપશે. વડીલોની જાત્રામાં પણ સરકાર ૫૦ ટકા ખર્ચ ચુકવશે. કોલેજમાં પ્રવેશતા ૪ લાખ વિદ્યાર્થીઓને રૂ.૮ હજારની કિંમતનું ટેબલેટ રૂ.૧ હજારમાં આપશે. સેવાસેતુના માધ્યમથી ૩૫ લાખ લોકોની અરજીઓ સ્થળ પર જ મંજુર કરી પ્રજાવાત્સલ્ય સરકારનું સૂત્ર સાર્થક કરવામાં આવ્યું છે. રોજગારીના મેળા કરીને ૧ લાખ ૯ હજાર યુવાનોને નોકરી આપવામાં આવી છે. પ્રમાણિકતા, પારદર્શકતા અને નિર્ણાયક્તા આ સરકારની અગ્રિમતા છે. સૌરાષ્ટ્રમાં ખેડુતોને પુરતુ પાણી મળે તે રીતે સૌની યોજનામાં રોકેટ ગતીએ કામ થઇ રહ્યું છે.